Museo Tula
Museo Tula ta e museo nashonal di Kòrsou, dediká na e herensia kultural afro-kurasoleño. E museo ta situá den lanthùis Kenepa na Bandabou, den e parti nortwest di e isla. E lanthùis a wòrdu restourá na 2005 i e museo a habri na 2007. A duna e museo e nòmber di Tula, e lider di e Rebelion Grandi na 1795. Plantashi Kenepa tabata e lugá unda e rebelion a inisia. E kolekshon permanente, parti entre e dos piso, ta konta e historia di e bida di plantashi i di un katibu na Kòrsou. Banda di e eksposishon e museo tin un tienda ku artesania i un restorant ku menu krioyo-afrokaribense. 

Na 2020 e museo a sera porta temporalmente pa falta di fondo.  Re-apertura ta planiá den 2023 asina ku e mantenshon i renovashon di e lanthùis keda realisá. Pa e re-apertura e museo a risibi un donashon di € 450.000 di Banko Sentral di Hulanda (DNB) den kuadro di e konsientasishon di pasado di sklabitut. Pa kubri su operashon el a saka na benta desde ougùstùs 2023 un moneda konmemorativo di abolishon di sklabitut. 

Museo Tula ta forma parti di un proyekto mas grandi den e bario, unda tres museo ta bai ekshibi e historia i desaroyo di sklabitut na Kòrsou.

Mira tambe 
 Lista di museo na Kòrsou
 Lanthùis na Kòrsou

Kòrsou
Kulturatum